સ્વામીજીની વિજ્ઞાન સંમાર્જિત દ્રષ્ટિને કારણે એમના અવલોકનો પણ માણવાલાયક બન્યા છે. સુવર્ણ વિશે લખે છે કે ગંગા-છૂની દક્ષિણે માનસથી રાવણહદના તટ સુધી સોનાની ખાણો હતી. બે ગજ એટલેકે આશરે ૬ જેટલી ઊંડાઇએ કાચુસોનું મળી આવતું. શિતળાના પ્રકોપને લીધે ખાણોમાં ખોદકામ બંધ કરી દેવું પડ્યું એ પહેલાં ખોદકામમાં કૂતરાના આકારનો સોનાનો એક ગઠ્ઠો મળી આવેલો. ૧૯૨૯ની આસપાસ લ્હાસામાં સોનાનો ભાવ એક તોલાના ૧૦ રૂપિયા હતો.